تو مہ بے ھچ نہ بیت
آزمانکار: عالیہ شاہ
جنک: سک زھیر بوتگ من ءَ پر تو
بچک: من چہ تو دور بوتگ آں تئی ارواہ ءَ نہ سستگ آں۔
جنک: اِے گپ تئی راست اَنت، بلے تو بُگش اگاں من مہ باں گڑا چے بیت؟
بچک: ھچ نہ بیت!۔
جنک: من مہ باں ھچ نہ بیت بیزاں؟؟؟؟
بچک: ھؤ منی بانک تو کہ مہ بے گڑا چے بیت ھچ نہ بیت ھچی نہ بیت۔۔
جنک: وش ھبر! پوہ کن من ءَ نّو۔۔
بچک: تو منی زندگی ءِ لذّت ئے، امروز ءِ سرجمیں وشی چہ تئی بچکند ءَ بُنگیج بیت ءُ گوں تئی ھمُک وشیں نیاد ءَ ، نّو تو بُگش ارواہ ءِ چیدگ منی تو کہ مہ بے گڑا چے بیت؟
جنک: ھچ! تو اے وشیں ہبر چہ کجا دربرتگ آں؟
بچک: ھھھھھ! تئی مہر ئے مکتب ءَ
جنک: تو باز زانے! من ہینچو نہ زاناں۔۔۔۔۔۔
بچک: گڑا تو چیا چہ زانتکار ءِ؟
جنک: من! ایّوک ءَ ترا ءَ تئی نام ءَ ، تئی بوہ ءَ ، تئی حیال، تئی مِھر۔۔ تئی وشیں گپّ، تئی دست منی دست ءَ بس ہمیش اِنت منی زانت۔۔۔
بچک: چوشیں وش لذّتیں ھبر! دل گُشی تئی امبازاں بہ مِر ساہِ کپ!۔
جنک! ھُدا مہ کن گنوک!۔
بچک: چرایشی ءَ وشتریں گپّ دگہ ھست کہ ھُدا مہ کنت!۔
عالیہ شاہ